காலா நமக்

காலா நமக் (கறுப்பு உப்பு) (ஆங்கிலம்:Kala namak) என்பது பாறை உப்பு ஆகும். இது தெற்காசியாவில் கடுமையான கந்தக, வாசனையுடன் பயன்படுத்தப்படும் பாறை உப்பு ஆகும். இது "இமயமலை கருப்பு உப்பு" என்றும், சுலேமணி நமக், பிட் லோபன், கலா நூன், அல்லது படா லூன் என்றும் அழைக்கப்படுகிறது. மேலும் இது இமயமலையைச் சுற்றியுள்ள பகுதிகளில் உள்ள உப்புச் சுரங்கங்களிலிருந்து  வெட்டியெடுக்கப்படுகிறது.

கான்டிமென்ட் பெரும்பாலும் சோடியம் குளோரைடால் ஆனது. மேலும் பல கூறுகள் உப்புக்கு அதன் நிறத்தையும் வாசனையையும் தருகின்றன. வாசனை முக்கியமாக அதன் கந்தக உள்ளடக்கம் காரணமாகும். கனிமத்தில் கிர(Fe3S4 இரும்பு (II, III) சல்பைட்) ஆகியன இருப்பதால், இது பழுப்பு நிற இளஞ்சிவப்பு முதல் இருண்ட வயலட் ஒளி ஊடுருவக்கூடிய படிகங்களை முழுவதுமாக உருவாக்குகிறது. இதை தூளாக மாற்றும் போது அதன் நிறம் ஊதா முதல் இளஞ்சிவப்பாக மாறும்.

காலா நாமக் ஆயுர்வேதத்தில் பாராட்டப்பட்டு அதன் மருத்துவத்திற் பயன்படுத்தப்படுகிறது.

தயாரிப்பு
காலா நமக்கை உற்பத்தி செய்வதற்கான மூலப்பொருள் முதலில் இந்தியா, நேபாளம், பாக்கித்தான் மற்றும் வங்காளதேசம் போன்ற நாடுகளில் உள்ள சுரங்கங்களிலிருந்தும், இமயமலையில் இயற்கையாக உப்பு கிடைக்கும் சில பகுதிகளிலிருந்தும் பாறை உப்புகளாக பெறப்படுகின்றன. மேலும், வட இந்திய உப்பு ஏரியான சாம்பர் ஏரியிலிருந்தும் மற்றும் நேபாளத்தின் முஸ்தாங் மாவட்டம் தித்வானா போன்ற பகுதியில் அமைந்துள்ள உப்பு ஏரிகளில் இருந்தும் இவ்வகை உப்புகள் வெட்டியெடுக்கப் படுகின்றது.

பாரம்பரியமாக, உப்பு அதன் ஒப்பீட்டளவில் நிறமற்ற மூல இயற்கை வடிவங்களிலிருந்து இருண்ட நிறத்தில் வணிக ரீதியாக விற்கப்படும் காலா நமக் வேதியியல் ஒடுக்க-ஏற்ற வேதிவினைகள் செயல்முறையின் மூலம் மாற்றப்படுகிறது. இது மூல உப்பில் இயற்கையாக நிகழும் சோடியம் சல்பேட்டுகளாக மாற்றுகிறது. மூல உப்புகளை ஒரு சூளை அல்லது உலையில் 24 மணி நேரம் சுடுவது, அதே நேரத்தில் ஒரு பீங்கான் குடுவையில் கரியுடன் மூடி வைக்கப்பட்டு, சிறிய அளவிலான கடுக்காய் விதைகள், நெல்லி, தான்றி, கருவேலப்பட்டை அல்லது நாட்ரான் ஆகியவற்றை கொண்டு மூடப்படுகிறது.  பின்னர் ,எரிக்கப்பட்ட உப்பு உருகி வேதியியல் எதிர்வினை ஏற்படுகிறது. பின்னர் உப்பு குளிர்ந்து, சேமிக்கப்பட்டு, விற்பனைக்கு தயாராகிறது. வட இந்தியாவில் அரியானாவின் ஹிசார் மாவட்டத்தில் இதேப் போன்ற முறையைப் பயன்படுத்தி காலா நமக் தயாரிக்கப்படுகிறது. உப்பு படிகங்கள் கருப்பு நிறத்தில் தோன்றும் மற்றும் பொதுவாக ஒரு நல்ல தூள் இளஞ்சிவப்பு நிறத்தில் இருக்கும்.

தேவையான கலவைகளுடன் இயற்கையான உப்புகளிலிருந்து காலா நமக் தயாரிக்க முடியும் என்றாலும், இப்போது அதை செயற்கையாக உற்பத்தி செய்வது பொதுவானதாக உள்ளது. சிறிய அளவிலான சோடியம் சல்பேட்டு, சோடியம் பைசல்பேட் மற்றும்  ஃபெரிக் சல்பேட் ஆகியவற்றுடன் கலந்த சாதாரண சோடியம் குளோரைடை சேர்ப்பதன் மூலம் இது செய்யப்படுகிறது. பின்னர் இது ஒரு உலையில் கரியுடன் வேதியியல் ரீதியாக குறைக்கப்பட்டு, சோடியம் குளோரைடு, 5-10% சோடியம் கார்பனேட்டு, சோடியம் சல்பேட் மற்றும் சில சீனி வகைகள் ஆகியவற்றைக் சேர்ப்பதின் மூலம் இது போன்ற தயாரிப்புகளை உருவாக்க முடியும் என்றும் கூறப்படுகிறது.

பயன்கள்
காலா நமக் வங்காள தேசம்,நேபாளம், இந்தியா மற்றும் பாக்கித்தான் போன்ற தெற்காசிய உணவு வகைகளில் ஒரு சுவையாக பயன்படுத்தப்படுகிறது. மேலும், சட்னிகள், சாலடுகள், அனைத்து வகையான பழங்கள், பச்சடிகள் மற்றும் பல சுவையான இந்திய சிற்றுண்டிகளில் சேர்க்கப்படுகிறது.

கால நாமக் ஒரு குளிரூட்டும் ஒரு பொருளாக ஆயுர்வேதம் கருதுகிறது. மேலும் மலமிளக்கியாகவும் மற்றும் செரிமானத்திற்கும் உதவுகிறது. வாய்வு மற்றும் நெஞ்செரிவு ஆகியவற்றிலிருந்து நிவாரணம் அளிப்பதாகவும் நம்பப்படுகிறது. சம்மு பகுதியில் முன்கழுத்துக் கழலை என்ற பாதிப்பை சரி செய்கிறது என்று நம்ப்பப்படுகிறது. இந்த உப்பு வெறிபிடித்தவர்களுக்கு சிகிச்சையளிப்பதற்கும், மற்ற கனிம மற்றும் தாவர பொருட்களுடன் இணைப்பதன் மூலம் பற்பசைகளை உருவாக்குவதற்கும் பயன்படுத்தப்படுகிறது.

இதையும் பார்க்க
Black lava salt
இந்துப்பு

மேற்கோள்கள்

சுவைப்பொருட்கள்